**SĒDES PROTOKOLS**

Rīga 17.12.2024 Nr.2024-1

Sēdes sākums: plkst. 10:00

Sēdes vadītāja: M. Blašķe, Ekonomikas ministrijas Iekšējā tirgus departamenta vadītāja, Latvijas

Nacionālās akreditācijas padomes (turpmāk – LNAP) priekšsēdētāja

Sēdes dalībnieki:

LNAP locekļi:

- A. Cars, Latvijas Darba devēju konfederācijas pārstāvis;

- D. Ugare, Zemkopības ministrijas Veterinārā un pārtikas departamenta direktora vietniece;

- G. Jaunbērziņa – Beitika, Valsts aģentūras “Latvijas Nacionālais akreditācijas birojs” (turpmāk - Aģentūra) direktore, LNAP priekšsēdētājas vietniece;

- A. Segliņa, Veselības ministrijas Sabiedrības veselības departamenta Vides veselības nodaļas vadītāja;

- L. Māriņa, SIA “Latvijas Nacionālais metroloģijas centrs” Metroloģijas biroja vadītāja;

- I. Pilmanis, SIA “Latvijas Standarts” valdes loceklis;

- V. Reinika, Latvijas Testēšanas laboratoriju asociācijas pārstāve;

- L. Krole, Būvmateriālu ražotāju asociācijas pārstāve;

- D. Straupmane, Latvijas Laboratorās medicīnas biedrības valdes locekle;

- M. Zelmenis, Latvijas Kvalitātes biedrības valdes priekšsēdētājs;

- K. Zvirbulis, Latvijas Tirdzniecības un rūpniecības kameras Politikas daļas eksperts;

- N. Freibergs, Ekonomikas ministrijas Iekšējā tirgus departamenta Atbilstības novērtēšanas nodaļas vadītājs.

Protokolē: G. Jaunbērziņa – Beitika, Aģentūra.

Darba kārtība:

Sēdes atklāšana, darba kārtības saskaņošana.

1) Aģentūras 2024.gada aktualitātes un Aģentūras 2025.gada prioritātes;

2) Starptautiskās laboratoriju akreditācijas kooperācijas (ILAC) un Starptautiskā akreditācijas foruma (IAF) apvienošana GLOBAC;

3) Dažādi – LNAP darbības un līdzšinējo funkciju pārvērtēšana, potenciāli efektīvākais turpmākās darbības modelis.

Prezentācija:

****

**Sēdes atklāšana, dalībnieku apzināšana (padomes locekļi),**

**darba kārtības saskaņošana**

**M. Blašķe** atklāj sēdi. Iepazīstina LNAP locekļus ar LNAP personālsastāva izmaiņām, kas apstiprinātas ar Ekonomikas ministra 2024.gada 15.novembra rīkojumu Nr.1-6.1/2024/114. Izmaiņas attiecas uz LNAP priekšsēdētāju, kura pienākumus turpmāk pildīs Ekonomikas ministrijas Iekšējā tirgus departamenta vadītāja M. Blašķe, savukārt Patērētāju tiesību aizsardzības centru pārstāvēs Z.Liepiņa, kā arī darbam LNAP nominēts Ekonomikas ministrijas pārstāvis N.Freibergs. Iebildumu un priekšlikumu nav, sēdes darba kārtība tiek apstiprināta.

**1.§**

**Aģentūras 2024.gada aktualitātes un Aģentūras 2025.gada prioritātes (prezentē G. Jaunbērziņa - Beitika)**

**G. Jaunbērziņa – Beitika** prezentē Aģentūras 2024.gada aktualitātes - stratēģiskie mērķi, 2024.gadā pieņemto lēmumu statistiku un analīzi, piešķirtās jaunās akreditācijas, atbilstības novērtēšanas institūciju skaita statistiku, akreditācijas nozaru tehniskās komitejas, Eiropas Savienības regulējuma aktualitātes, EA kooperācijas savstarpējās novērtēšanas rezultātus, pārrobežu sadarbību, stratēģisko risku pārvaldību, tajā skaitā informējot par neietekmējamības risku pārvaldību un resursu pietiekamības risku, kas ir radies, pārtraucot dienesta attiecības ar diviem vadošajiem vērtētājiem.

Kā arī Aģentūras 2025.gada prioritātes – jaunu jomu apgūšanu (MI sistēmu sertifikācija, kiberdrošības sertifikācija, zaļais kurss un ilgtspēja), stratēģisko risku pārvaldību ar MI risinājumu integrāciju Aģentūras darbībā, galvenos snieguma rādītājus (KPI), valsts pārvaldes Digitālās akadēmijas Digitālo pārmaiņu projektu, kā arī informāciju par EA zīmes drīzu lietošanas pieejamību un gatavību akreditēt ārējo prasmju organizētājus.

**D. Straupmane** interesējas par MI intelekta risinājumu piemērošanu atbilstības novērtēšanas institūciju novērtēšanas un akreditācijas procesos. Piemēram, medicīnas laboratoriju akreditācijas standarts nav sevišķi preskriptīvs. Attiecīgi, ko darīt ar tādiem dokumentiem, kas nav ļoti strukturēti vai nav strukturēti dati un vai šajā medicīnas laboratoriju jomā nebūs jāatgriežas pie pierakstiem ar roku.

**G. Jaunbērziņa – Beitika** informē, ka saistībā ar MI intelekta risinājumu piemērošanu ir jāsāk ar strukturēto datu ievākšanu pa mazām daļām un attiecīgi jādod šī informācija MI un tas jāapmāca. Kā arī, šis viss process maina atbilstības novērtēšanas institūciju novērtēšanas domāšanu un filozofiju kā pārbaudīt un novērtēt lietas, faktus un procesus.

**2.§**

**Starptautiskās laboratoriju akreditācijas kooperācijas (ILAC) un Starptautiskā akreditācijas foruma (IAF) apvienošana GLOBAC**

**G. Jaunbērziņa – Beitika** informē par jaunas organizācijas GLOBAC (Globālā akreditācijas kooperācija) izveidi, kas ir jauna starptautiskā akreditācijas organizācija, kas apvieno ILAC (Starptautiskā laboratoriju akreditācijas sadarbība) un IAF (Starptautiskais akreditācijas forums), veidojot vienotu globālu akreditācijas struktūru.

**3.§**

**Dažādi – LNAP darbības un līdzšinējo funkciju pārvērtēšana, potenciāli efektīvākais turpmākās darbības modelis (prezentē M.Blašķe)**

**M. Blašķe** atgādina parLNAP funkcijām, kas noteiktas likumā “Par atbilstības novērtēšanu” un kuras nav pārskatītas kopš 2013.gada. Aicina LNAP padomes locekļus uz viedokļu apmaiņu par padomes potenciāli efektīvāko turpmākās darbības modeli.

**L. Māriņa** informē, ka atbilstības novērtēšanas sistēma balstās uz “trīs vaļiem” – akreditācija, metroloģija un standartizācija, līdz ar to, uzskata, ka varbūt būtu vērtīgi apvienot šo trīs jomu konsultatīvās padomes vienā formātā.

**D. Ugare** informē, ka varētu padomes sēdes taisīt pēc nepieciešamības, nevis paredzēt prasību, ka padomei obligāti būtu jāsanāk kopā vismaz 2 reizes gadā. Kā arī izsaka atbalstu, ka varbūt varētu izskatīt iespēju apvienot pieminētās konsultatīvās padomes.

**M. Zelmenis** informē, ka Latvijas Kvalitātes biedrībai ir ļoti laba līdzšinējā komunikācija ar Aģentūru un nacionālo standartizācijas institūciju - SIA “Latvijas Standarts” par saistošajiem jautājumiem, bet šis formāts paredz iespēju un situāciju sanākt kopā plašākā lokā ar citām ieinteresētajām pusēm. Vienlaikus, skatītos pozitīvi uz šo konsultatīvo padomju apvienošanu.

**A. Cars** informē, ka Latvijas Darba devēju konfederācijas pārstāvniecība LNAP ir tīri formāla, jo biedriem nav nepieciešama regulāra atgriezeniskā saite par akreditācijas jautājumiem. Vienlaikus, šis formāts nodrošina labu iespēju uzklausīt kā veicas Aģentūrai.

**M. Zelmenis** informē, ka biedrība sadarbojas ar Izglītības uz zinātnes ministriju saistībā ar augstskolu un mācību iestāžu akreditāciju, kur ir nosacīti līdzīgs process salīdzinājumā ar atbilstības novērtēšanas institūciju akreditāciju. Attiecīgi, redzētu potenciālu valsts pārvaldes iestāžu labākai savstarpējai sadarbībai, it īpaši Mākslīgā intelekta (MI) risinājumu piemērošanā un ieviešanā.

**M. Blašķe** informē, ka šodien nav jāpieņem galīgs lēmums par LNAP turpmākās darbības scenārijiem un risinājumiem, taču šo jautājumu būtu nepieciešams pārdomāt, lai virzītos uz efektīvāku darba organizāciju, aktuālu un optimālu resursu lietošanu mērķu sasniegšanai. LNAP locekļi tika aicināti izteikt savus priekšlikumus un viedokļus arī ārpus LNAP sēdes, komunicējot pa tiešo gan ar EM, gan ar Aģentūru. Vienlaikus pateicas visiem par dalību un novel priecīgus un gaišus Ziemassvētkus un visiem raženu darbību un produktīvu sadarbību nākamajā gadā.

Sēde beidzas: plkst. 11:30

Sēdes vadītāja M. Blašķe

Protokolēja G. Jaunbērziņa – Beitika